Bugun, 12 yanvar kuni O‘zbekiston prezidenti matbuot xizmati qoshida jurnalistlar uchun ilk bor press-holl tashkil etildi. Bu loyiha orqali jurnalistlar bilan qarorlar va qonunlar, prezident faoliyatini yoritishda hamkorlik qilish nazarda tutilgan. "O‘zbekiston Respublikasini rivojlantirishga yo‘naltirilgan dasturlarni shakllantirish va moliyalashtirishning yangi tartibini joriy etish to‘g‘risida"gi matbuot anjumani bugun soat 16:00 da Prezident Matbuot xizmatining Facebook tarmog‘idagi sahifasi orqali to‘g‘ridan-to‘g‘ri efirga uzatilishi boshlandi. Unda Bosh vazir o‘rinbosari Suxrob Rustamovich Xolmuradov ma’ruza qiladi.